പിങ്ക് ടെസ്റ്റ്: ഇന്ത്യക്ക് മികച്ച സ്കോര് ഓസ്ട്രേലിയക്ക് മൂന്ന് വിക്കറ്റ് നഷ്ടം ഇന്ത്യന് വനിതകള്ക്കെതിരായ ഡേനൈറ്റ് ടെസ്റ്റ് മത്സരത്തില് ഓസ്ട്രേലിയക്ക് മൂന് വിക്കറ്റ് നഷ്ടം. ആദ്യം ബാറ്റ് ചെയ്ത ആദ്യ ഇന്നിംഗ്സില് ഇന്ത്യ 8 വിക്കറ്റ് നഷ്ടത്തില് 377 റണ്സെടുത്ത് ഡിക്ലയര് ചെയ്തിരുന്നു. തുടര്ന്നാണ് ഓസ്ട്രേലിയ ബാറ്റിംഗ് ആരംഭിച്ചത്. 80 റണ്സെടുക്കുന്നതിനിടെ ആതിഥേയര്ക്ക് എലിസ ഹീലി, മെഗ് ലാനിംഗ്, ബെത്ത് മൂണി എന്നിവരെ നഷ്ടമായി. ഇന്ത്യക്കായി ഝുലന് ഗോസ്വാമി രണ്ട് വിക്കറ്റ് വീഴ്ത്തിയപ്പോള് പൂജ വസ്ട്രാക്കറാണ് മൂന്നാം വിക്കറ്റ് വീഴ്ത്തിയത്. australia women wickets india ആദ്യം ബാറ്റ് ചെയ്ത ഇന്ത്യക്കായി സ്മൃതി മന്ദന 127 ടോപ്പ് സ്കോറര് ആയപ്പോള് ദീപ്തി ശര്മ്മ 66 റണ്സെടുത്തു. പൂനം റാവത്ത് 36, ഷഫാലി വര്മ്മ 31, മിതാലി രാജ് 30 എന്നിവര്ക്കൊക്കെ തുടക്കം ലഭിച്ചെങ്കിലും മുതലാക്കാനായില്ല. പുറത്തായ ഇന്ത്യന് താരങ്ങളെല്ലാം ഇരട്ടയക്കം കടന്നു. 377 എന്ന മികച്ച സ്കോറില് നില്ക്കെ ഓസ്ട്രേലിയയെ ബാറ്റിംഗിനു ക്ഷണിച്ച ഇന്ത്യ ഗംഭീരമായാണ് പന്തെറിഞ്ഞത്. ടീം സ്കോര് 14ല് നില്ക്കെ ബെത്ത് മൂണിയെ 4 ഝുലന് ഗോസ്വാമി ക്ലീന് ബൗള്ഡാക്കി. എലിസ ഹീലിയും 29 ഗോസ്വമിയുടെ ഇരയായി മടങ്ങി. ഹീലിയെ തനിയ ഭാട്ടിയ പിടികൂടുകയായിരുന്നു. മെഗ് ലാനിംഗുമൊത്ത് 49 റണ്സ് കൂട്ടുകെട്ടുയര്ത്തിയ ശേഷമാണ് ഹീലി പുറത്തായത്. ഏറെ വൈകാതെ മെഗ് ലാനിംഗിനെ 38 വിക്കറ്റിനു മുന്നില് കുരുക്കിയ പൂജ വസ്ട്രാക്കര് ഓസീസിന്്റെ മൂന്നാം വിക്കറ്റും പിഴുതു. Read Also : പിങ്ക് പന്തില് തകര്പ്പന് സെഞ്ചുറിയുമായി സ്മൃതി മന്ദന ഓസ്ട്രേലിയക്കെതിരെ ഇന്ത്യ ശക്തമായ നിലയില് അവസാനം വിവരം ലഭിക്കുമ്ബോള് ഓസ്ട്രേലിയ 3 വിക്കറ്റ് നഷ്ടത്തില് 101 റണ്സ് എന്ന നിലയിലാണ്. എലിസ് പെറിയും 10 തഹ്ലിയ മഗ്രാത്തുമാണ് 16 ക്രീസില്. ഇരുവരും ചേര്ന്ന് നാലാം വിക്കറ്റില് 21 റണ്സ് കൂട്ടുകെട്ടാണ് ഉയര്ത്തിയിരിക്കുന്നത്. 20 ഓവറും ഒരു ദിവസവും അവശേഷിക്കെ മത്സരം സമനിലയിലേക്കാണ് നീങ്ങുന്നത്. ഇന്ത്യന് വനിതകളുടെ ആദ്യ പിങ്ക് ടെസ്റ്റ് ആണ് ഇത്. മൂന്ന് മത്സരങ്ങള് അടങ്ങിയ ഏകദിന പരമ്ബര ഇന്ത്യക്ക് 12 എന്ന സ്കോറിനു നഷ്ടമായിരുന്നു.